એક તરફ ગુજરાતમાં પાણીની સમસ્યા છે અને પાણી કાપની વાતો થઈ રહી છે ત્યારે બીજી તરફ કચ્છના ભચાઉ અને વરસામેડી ગામ વચ્ચે નર્મદા કેનાલમાં ભંગાણ થતા પાણીનો ફુગ્ગો થઈ ગયો હોય તે રીતે પાણી બહાર આવ્યું હતું અને આ રીતે હજારો લિટર પાણી વેડફાઈ ગયું હતું. મંગળવારે સાંજથી શરૂ કરવામાં આવેલું સમારકામ હજી પણ મંદગતિએ ચાલી રહ્યું છે. આ ઘટનામાં આશરે 50 લાખ લિટર જેટલું પાણી વહી ગયું હતું. કચ્છના ભચાઉ અને વરસામેડી ગામ વચ્ચેથી પસાર થતી નર્મદાની મુખ્યલાઇન પાસેના મેનહોલમાં એકાએક ભારે દબાણ આવતાં જોશભરે પાણીનો ગોળો છૂટ્યો હતો. અને તેના કારણે પાણીનો મોટો ઢગલો હોય તેવું દ્રશ્ય સર્જાયું હતું અને અન એક અંદાજ અનુસાર આ ઘટનાના કારણે 50 લાખ લિટર પાણીનો વ્યય થતાં આસપાસના વિસ્તારમાં તળાવનું નિર્માણ થઇ ગયું હતું.